4. ΝΟΜΟΣ υπ’ αριθ. 2 της 26 Οκτ./10 Νοεμ. 1944 Περί καταργήσεως των Νόμων 1977/44 και 1180/44 και αποδόσεως των Ισραηλιτικών περιουσιών. Άρθρ.1.-1.Καταργούνται οι Νόμοι 1977/44 και 1180/1944. 2.Άπαντα τα εις Ισραηλιτικά ανήκοντα πάσης φύσεως περιουσιακά αντικείμενα, τα συμφώνως προς τας διατάξεις του Νόμου 1180/44 τελούντα ήδη υπό την διαχείρισιν του Ελληνικού Δημοσίου, και ευρισκόμενα εις τας αποθήκας της Υπηρεσίας Διαχειρίσεως Ισραηλιτικών Περιουσιών, ή εις ιδιωτικάς τοιαύτας ή αλλαχού, αποδίδονται εις τους νομίμους αυτών κατόχους καθ’ ην διαδικασίαν αρχικώς ταύτα παρελήφθησαν. Η απόδοσις των αντικειμένων τούτων ενεργείται χωρίς αφαίρεσιν του βάσει των οικείων αποφάσεων του Υπουργού των Οικονομικών αποδοθέντος ποσοστού 10% εφ’ εκάστης ισραηλιτικής περιουσίας εις τον καταδόντα προς το Δημόσιον ταύτην, (αλλά με κράτησιν ποσοστού 5% παρακρατουμένου προς τακτοποίησιν προκαταβολών ενεργηθεισών συμφώνως προς τας  διατάξεις του Νόμου 1180/44 εκ του Δημοσίου Ταμείου προς αντιμετώπισιν των δαπανών της ρηθείσης Υπηρεσίας αφ’ ενός, και δι’ έξοδα λειτουργίας ταύτης αφ’ ετέρου). Η ανωτέρω παρακράτησις κατηργήθη δια του άρθρ. 1 Α.Ν. 808/1945. 3.Τα υπό οιονδήποτε έλεγχον και έρευναν εκ μέρους του Ελληνικού Δημοσίου τελούντα περιουσιακά στοιχεία, άτινα μη διαπιστωθείσης άχρι τούδε της ιδιότητας αυτών ως ισραηλιτικών δεν εθεωρήθησαν κατεσχημένα και επομένως εμπίπτοντα εις τας διατάξεις του Νόμ. 1180/44, απαλλάσσονται πάσης δεσμεύσεως ή οιασδήποτε άλλης υποχρεώσεως, απορρεούσης εκ του ρηθέντος Νόμ. 1180, έναντι του Ελληνικού Δημοσίου, και αποδίδονται εις τους ήδη κατόχους τούτων, παντός εξασφαλιστικού ή άλλου συντηρητικού μέτρου ληφθέντος παρά της ανωτέρω Υπηρεσίας δια την διασφάλισιν των ειδών τούτων αιρουμένου καθ’ ην διαδικασίαν αρχικώς το μέτρον τούτο συνετελέσθη. 4.Δια Δ/τος του Υπουργού των Οικονομικών θέλει ρυθμισθή ο τρόπος της διαθέσεως των παρά του στρατού κατοχής παραδοθέντων εις την Υπηρεσίαν Διαχειρίσεως Ισραηλιτικών Περιουσιών, ισραηλιτικών περουσιακών ειδών, άνευ κατονομασίας, των εις ους ανήκουσι τα είδη ταύτα προσώπων, ων, η εξακρίβωσις δεν ήθελε τελικώς προσηκόντως διαπιστωθή. Άρθρ.2.-1.Η δια του καταργουμένου ως άνω υπ’ αριθ. 1180/44 Νόμου συσταθείσα Υπηρεσία παραμένει, υπαγομένη εφεξής εις την Γενικήν Διεύθυνσιν Δημοσίου Λογιστικού, έχει δ’ ως σκοπόν την εφαρμογήν των διατάξεων του παρόντος Νόμου, έτι δε την εκτέλεσιν πάσης άλλης συναφούς υπηρεσίας, ή την ρύθμισιν οιουδήποτε αντικειμένου, αίτινες ήθελον ανατεθή αυτή δια Δ/τος του Υπουργού των Οικονομικών. 2.Το προσωπικόν της Υπηρεσίας ταύτης, ης προΐσταται ανώτερος υπάλληλος της Γενικής Διευθύνσεως Δημοσίου Λογιστικού απαρτίζεται εξ υπαλλήλων της Γενικής Διευθύνσεως Δημοσίου Λογιστικού ή και εξ υπαλλήλων ετέρων υπηρεσιών του Υπουργείου των Οικονομικών ή ετέρων Υπουργείων, των υπαλλήλων τούτων αποσπωμένων δι’ αποφάσεων του Υπουργού των Οικονομικών και του οικείου Υπουργού. Σελ. 329 Διαχείριση Ισραηλιτικών Περουσιών 26.Ζ.δ.1-4 Πάσα συναφής δια την λειτουργίαν της Υπηρεσίας ταύτης δαπάνη, προκαταβαλλομένη νυν εκ του Δημοσίου Ταμείου βαρύνει τας ισραηλιτικάς περιουσίας κατά τα εν τω εδαφ. 2 του άρθρ. 1 οριζόμενα. 3.Οι δυνάμει του καταργουμένου Νόμ. 1180/1944 διορισθέντες διαχειρισταί ισραηλητικών περιουσιών εξακολουθούσιν, εφ’ όσον δεν αντικαθίστανται δι’ αποφάσεως του Υπουργού των Οικονομικών, διαχειριζόμενοι τας ισραηλητικάς περιουσίας μέχρις αποδόσεως αυτών εις τους νομίμους κατόχους των. Αι εξ οιασδήποτε νομίμως αποχρώσης και δεδικαιολογημένης αιτίας μη αποδιδόμεναι ισραηλητικαί περιουσίαι εξακολουθούσι να τελώσιν υπό την διαχείρισιν του Ελληνικού Δημοσίου των διαχειριστών τούτου ενεργούντων εν τοιαύτη περιπτώσει ως εντολοδόχων των κυρίων των εν λόγω περιουσιών. Η αμοιβή των διαχειριστών ορίζεται δι’ αποφάσεως του Υπουργού των Οικονομικών. 4.Δι’ αποφάσεως του Υπουργού των Οικονομικών ρυθμίζεται παν ζήτημα ανακύπτον κατά την εφαρμογήν του παρόντος Νόμου ως και πάσα αναγκαία λεπτομέρεια. Άρθρ.3.-Η ισχύς του παρόντος Νόμου άρχεται από της εις την Εφημερίδα της Κυβερνήσεως δημοσιεύσεως.